নতুন চমক নিয়ে আসছে শাহরুখ

ওয়েব ডেস্ক: বয়স ৬০ ছুঁইছুই কে বলবে। এখনও বলিপাড়ার উঠতি হিরোদের টেক্কা দিতে পারেন কিং খান। শাহরুখ খানের (Shah Rukh Khan) নতুন লুক দেখে ঝড় উঠেছে ফ্যানেদের মনে। যার কাছে বয়সটা একটা সংখ্যা মাত্র। ৫৯ বছর বয়সে এসেও প্রতি মুহূর্তে তাঁর প্রেমে পড়ে অনুরাগীরা। এর মধ্যে আরিয়ানের ব্র্যান্ডের বিজ্ঞাপণে শাহরুখের নয়া লুক সামনে এল।

আরিয়ান খান (Aryan Khan), বান্টি সিং এবং লেটি ব্লাগোয়েভায়ের হাই-এন্ড স্ট্রিটওয়্যার ব্র্যান্ড D’YAVOL সেপ্টেম্বর 2024 সালে নিউইয়র্ক ফ্যাশন আত্মপ্রকাশ করেছিল। ব্র্যান্ডটিতে স্ট্রিটওয়্যার ও স্পিরিটসের নানা জিনিস পাওয়া যায়। শাহরুখ ও আরিয়ানকে ব্র্যান্ডের (SRK-Aryan Khan) নতুন কালেকশন ‘X-3’-এর বিজ্ঞাপনে দেখা যাচ্ছে। শাহরুখ তাঁর এক্স হ্যান্ডলে জানিয়েছেন, এই কালেকশনটি ১২ জানুয়ারি লঞ্চ হবে। বিজ্ঞাপনে দেখা যাচ্ছে, এক রাতে একটি জাদুঘরে ঢুকে বিখ্যাত মোনালিসার ছবি সরিয়ে তাঁর জায়গায় ব্র্যান্ডের নতুন কালেকশনের একটি জ্যাকেট রাখছেন শাহরুখ। এই জ্যাকেটকে “মাস্টারপিস” হিসেবে দেখানো হয়েছে। পোস্টটি শেয়ার করার পর থেকেই অনুরাগীরা শাহরুখের স্টাইলের প্রশংসায় ভরিয়ে দিয়েছেন।